_:n15691668db8a45d19e6a89e8c5e3b12exb0
<http://schema.org/articleBody>
"&quot;C&acirc;nd vom părăsi Uniunea Europeană, vom institui un sistem de imigraţie care pune capăt, o dată pentru totdeauna, liberei circulaţii&quot; a cetăţenilor europeni &icirc;n Regatul Unit, a declarat May &icirc;ntr-un comunicat &icirc;n care precizează că acesta va fi un sistem &quot;bazat pe competenţele lucrătorilor, şi nu pe originea lor&quot;, potrivit Agerpres.\r\n\r\n\t&nbsp;\r\n\r\n\t&quot;Acest nou sistem va permite reducerea imigraţiei persoanelor slab calificate&quot;, a arătat Theresa May, adăug&acirc;nd că sistemul va pune Regatul Unit pe calea unei imigraţii reduse la niveluri viabile, conform promisiunilor.\r\n\r\n\t&nbsp;\r\n\r\n\tPrim-ministrul britanic ar urma să detalieze noul sistem &icirc;ntr-un discurs pe care &icirc;l va pronunţa miercuri la congresul Partidului Conservator, la Birmingham.\r\n\r\n\t&nbsp;\r\n\r\n\tPotrivit viitoarelor reglementări, persoanele care vor dori să se stabilească &icirc;n Marea Britanie vor trebui să certifice un anumit nivel de venit, pentru a garanta că nu ocupă locuri de muncă pentru care ar putea fi recrutaţi cetăţeni britanici.\r\n\r\n\t&nbsp;\r\n\r\n\tVizele pentru studenţi nu vor fi supuse aceloraşi criterii.\r\n\r\n\t&nbsp;\r\n\r\n\tCetăţenii Uniunii Europene sunt &icirc;n prezent liberi să se stabilească şi să lucreze &icirc;n Regatul Unit, o situaţie care urmează să se &icirc;ncheie la sf&acirc;rşitul perioadei de tranziţie post-Brexit, &icirc;n decembrie 2020, &icirc;n cazul unui acord &icirc;ntre Londra şi Bruxelles asupra condiţiilor ieşirii britanicilor din UE, scrie AFP.\r\n\r\n\t&nbsp;\r\n\r\n\tAcest nou sistem se bazează pe recomandările formulate de Comitetul Consultativ asupra Migraţiei (CAM) &icirc;ntr-un raport adresat guvernului şi publicat pe 18 septembrie. Directorul CAM, Alan Manning, a luat parte, pe 24 septembrie, la o &icirc;nt&acirc;lnire a cabinetului, ce a reunit principalii miniştri britanici, pentru a expune concluziile documentului.\r\n\r\n\t&nbsp;\r\n\r\n\t&Icirc;n acest studiu, CAM a recomandat elaborarea unui sistem de imigraţie care nu oferă niciun regim preferenţial cetăţenilor proveniţi din Spaţiul Economic European dacă problema imigraţiei nu este integrată &icirc;n negocierile privind ieşirea Regatului Unit din UE.\r\n\r\n\t&nbsp;\r\n\r\n\tDowning Street a precizat că o Carte Albă privind imigraţia va fi publicată &icirc;n această toamnă, &icirc;n timp ce un proiect de lege va fi prezentat &icirc;n 2019."
<https://ibani.stirileprotv.ro/international/cum-vor-fi-tratati-cetatenii-ue-in-marea-britanie-dupa-brexit-si-care-vor-fi-imigrantii-favorizati-may.html>